סברינה המכשפה הצעירה (סדרת טלוויזיה)

סברינה המכשפה הצעירה (באנגלית: Sabrina, The Teenage Witch) היא קומדיית מצבים אמריקאית מצליחה המבוססת על קומיקס. עלילת הסדרה מתמקדת בסברינה ספלמן, בת למכשף ולאם בת תמותה. היא גרה עם שתי דודותיה בווסטברידג', מסצ'וסטס, ומתמודדת עם שייכותה לשני עולמות. לסדרה 7 עונות, והיא הובילה להפקה של סדרת אנימציה באותו השם. הסדרה שודרה בין השנים 1996–2003. ארבע העונות הראשונות שלה שודרו ברשת ABC ושלוש העונות האחרונות שודרו בערוץ The WB. בישראל שלוש העונות הראשונות שודרו בערוץ הילדים. העונה הרביעית לא שודרה בישראל. עונות 5–7 שודרו בערוץ 3. סברינה ג'. ספלמן (מליסה ג'ואן הארט): גיבורת הסדרה. גילתה שהיא מכשפה רק ביום הולדתה ה-16. במכללת אדמס למדה עיתונאות. בארבע העונות הראשונות הייתה מאוהבת בהרווי, אחר כך בג'וש. בעונה האחרונה החלה לצאת עם אהרון ואף התארסה לו עד שביום החתונה היא שינתה את דעתה וחזרה להרווי. סיילם סייברהאגן (ניק באקי, שגם מפיק): החתול המדבר של סברינה. מייעץ לה הרבה בקסמים. בעצם מכשף במקור בן 2100 שנה לפחות, (היה לו אפילו רומן עם קלאופטרה) אך אחרי ניסיון כושל להשתלט על העולם נידון למאה שנות חיים כחתול במשפחת מכשפות. בתחילת הסדרה עדיין נשארו לו 75 שנה לריצוי העונש. אוהב כדורי צמר. מתואר כתחמן וכתככן, שכל מה שמעניין אותו זה לסיים את עונשו. באחד הפרקים של הסדרה האנושית מתגלה שהוא היה מאורס, ויש לו בת. זלדה ספלמן (בת' ברודריק): הדודה של סברינה, אחות של אדוארד ספלמן. בת כ-600. לקחה על עצמה לטפל בסברינה יחד עם אחותה, בזמן שהיא לומדת להיות מכשפה. מאוד חכמה, אוהבת מדע, הגיונית שקולה והגורם האחראי בסדרה. הילדה ספלמן (קרוליין ריאה): הדודה של סברינה, אחות של אדוארד ספלמן. גם היא בת כ-600. יחד עם זלדה מטפלת בסברינה. נגנית כינור בעונות הראשונות, אחר כך עוברת לנהל חנות שעונים לעונה אחת ולבסוף קונה את בית הקפה. קלת דעת, אבל נהנת מהחיים. יוצאת עם המון גברים במהלך הסדרה. יחד עם אחותה, שתיהן נותנות לסברינה עצות על להתמודד עם כוחות הקסם שלה, כמו גם עם החיים עצמם. הרווי קינקל: החבר של סברינה בארבע העונות הראשונות. שחקן ספסל כושל בנבחרת הפוטבול "בצלי וסטברידג'", מופיע בעונות 6–7 מדי פעם ואף יצא עם מורגן. בעונה האחרונה הרווי מבין שהוא עדיין מאוהב בסברינה ובפרק האחרון הם חוזרים להיות ביחד אחרי שהיא עזבה את אהרון באמצע החתונה. ג'ניפר "ג'ני" קלי: חברתה הטובה ביותר של סברינה בעונה הראשונה. ולרי בירקהד: חברתה הטובה ביותר של סברינה בעונות 2–3. ליבי צ'סלר: אויבתה של סברינה בשלוש העונות הראשונות. קפטנית קבוצת המעודדות של תיכון וסטברידג', מאוהבת בהרווי, וחביבת הסגן-מנהל. מסתובבת תמיד עם חברותיה המעודדות סי-סי וג'יל. וילארד ה. קראפט: סגן מנהל תיכון וסטברידג' ואחר מכן נהפך למנהל. שונא את סברינה וחבורתה, ומעריץ את המעודדות ושחקני נבחרת בית הספר. יצא לתקופה עם זלדה ספלמן. בראד אלקרו (עונה רביעית): חבר של הרווי שללא ידיעתו בעל גנים של צייד מכשפות וסיכן את חיי סברינה ודרימה. סברינה הוציאה לו את הגן בניתוח מסובך לקראת סוף העונה. ג'וש בלהארט: אחראי המשמרת של סברינה בבית הקפה החל מאמצע העונה הרביעית ובהמשך חבר שלה. מורגן קאוונה שותפה של סברינה לדירה ואחת מחברותיה הטובות (עונות 5–7). רוקסי קינג שותפה של סברינה לדירה ואחת מחברותיה הטובות (עונות 5–7). מיילס גודמן שותף של סברינה לדירה, ואחד מחבריה הטובים (עונות 5–6). אהרון ג'ייקובס בן זוגה של סברינה ואף ארוסה בעונה 7. יוג'ין פול: המורה לביולוגיה המשעמם. דרל: ראש מועצת המכשפים. קשוח ועושה צרות לפעמים, וכמעט הפך את ג'ני לצרצר לתמיד. פעם היה מאוהב בהילדה. טי ג'יי הובאן: דוגמן עד היום יצאו לשווקים 52 ספרים המבוססים על הסדרה, מתוכם שבעה ספרים תורגמו לעברית: סברינה המכשפה הצעירה (מבוסס על פרקים 1 ו-3) בלגאן בקניון סאלם עומד למשפט כל הנוצץ מכשפה טובה, מכשפה רעה ים של מזל חיי כלב מדיה וקבצים בנושא סברינה המכשפה הצעירה בוויקישיתוף אתר האינטרנט הרשמי של סברינה המכשפה הצעירה "סברינה המכשפה הצעירה", במסד הנתונים הקולנועיים IMDb (באנגלית) "סברינה המכשפה הצעירה", באתר Metacritic (באנגלית) "סברינה המכשפה הצעירה", באתר Hulu סדרות (באנגלית) "סברינה המכשפה הצעירה", במסד הנתונים הקולנועיים KinoPoisk (ברוסית) ענת באלינט, שתי סדרות חדשות בעונה הקרובה של ערוץ 3, באתר הארץ, 13 בספטמבר 2002